paragraph_text: Organizaciju radne službe, odabiranje područja i vrstu rada imal su zajednički urediti zapovjedništvo vojničke prednaobrazbe i radne službe mladosti s organima odjela za tehničke radove. Ministar zdravstva imao je odrediti liječnike za pregled mladeži prije stupanja na vojničku prednaobrazbu i radnu službu, kao i liječnike u radnim jedinicama.